Analiza făcută asupra lui Gâlcă după primele sale 3 meciuri la CSU Craiova: „Aceste elemente îl caracterizează!”
Costel Gâlcă a revenit în România în primăvara acestui an. Tehnicianul a preluat-o pe CSU Craiova și a înregistrat 2 victorii și un eșec din 3 partide disputate până acum.
Antrenorul a fost atent analizat de către Mihai Rotaru. Iată verdictul patronului oltenilor.
„Aceste elemente îl caracterizează!”
„Înainte am discutat cu doi dintre foștii săi patroni, unul din Danemarca și unul din Polonia. Știam cum lucrează și a fost exact cum ne-am așteptat.
Seriozitate, organizare, disciplină. Acestea sunt cele trei elemente importante. Atenția la detalii. Aceste elemente îl caracterizează pe antrenorul Costel Gâlcă.
Deciziile îi aparțin lui Costel Gâlcă. Așa am procedat cu toți antrenorii care au venit în ultimii 7-8 ani la Craiova. Tuturor celor care au venit le-am dat această proporție de 150%. M-am pus în slujba lor”, a afirmat Mihai Rotaru, pentru Digi Sport.